CELEX: E2015P0018
Language: et
Date: 2015-07-16 00:00:00
Title: EFTA järelevalveameti 16. juulil 2015 Islandi vastu algatatud hagi (Kohtuasi E-18/15)

29.10.2015   
            
            
               ET
            
            
               Euroopa Liidu Teataja
            
            
               C 357/4
            
         EFTA järelevalveameti 16. juulil 2015 Islandi vastu algatatud hagi
   (Kohtuasi E-18/15)
   (2015/C 357/04)
   EFTA järelevalveamet, Rue Belliard 35, 1040 Brüssel, keda esindavad Øyvind Bø ja Marlene Lie Hakkebo, on algatanud 16. juulil 2015 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et jättes selleks ette nähtud aja jooksul vastu võtmata Euroopa Majanduspiirkonna lepingu XIII lisa V peatüki punktis 56 1 osutatud õigusakti (Euroopa Parlamendi ja nõukogu 20. oktoobri 2010. aasta direktiiv 2010/65/EL, milles käsitletakse liikmesriikide sadamatesse sisenevate ja neist väljuvate laevade teavitusformaalsusi ning millega tunnistatakse kehtetuks direktiiv 2002/6/EÜ), mida on kohandatud EMP lepingu protokolliga nr 1, kohaldamiseks vajalikud meetmed, on Island jätnud täitmata oma kohustused, mis tulenevad kõnealuse õigusakti artiklist 14 ja EMP lepingu artiklist 7.
            
         
               2.
            
            
               kohustaks Islandit kandma menetluskulud.
            
         
      Õiguslik ja faktiline taust ning hagi toetuseks esitatud väited
   
   
               —
            
            
               Hagi käsitleb asjaolu, et Island ei ole 18. veebruariks 2015 täitnud EFTA järelevalveameti 18. detsembri 2014. aasta põhjendatud arvamust, mis käsitleb Euroopa Parlamendi ja nõukogu 20. oktoobri 2010. aasta direktiivi 2010/65/EL (milles käsitletakse liikmesriikide sadamatesse sisenevate ja neist väljuvate laevade teavitusformaalsusi ning millega tunnistatakse kehtetuks direktiiv 2002/6/EÜ), edaspidi „direktiiv”, millele viidatakse EMP lepingu XIII lisa V peatüki punktis 56 l ja mida on lepinguga kohandatud selle protokolli nr 1 alusel, Islandi Vabariigi siseriiklikus õiguses rakendamata jätmist.
            
         
               —
            
            
               EFTA järelevalveamet väidab, et Island ei ole täitnud direktiivi artiklist 14 ja EMP lepingu artiklist 7 tulenevaid kohustusi, jättes selleks ette nähtud aja jooksul vastu võtmata meetmed, mida on vaja direktiivi rakendamiseks.